Τζοζεφίν Σβόμποντα

Η **Τζοζεφίν Σβόμποντα** (που γεννήθηκε στις 29 Ιανουαρίου 1861 στη Βιέννη και πέθανε στις 27 Οκτωβρίου 1924 στην ίδια πόλη) ήταν Αυστριακή προσωπογράφος. Ήταν, επίσης, μία από τις πιο δραστήριες προσωπογράφους της Βιέννης.

## Βιογραφία
[μικρογραφία|230x230εσ| Η ''[Βασίλισσα Βικτώρια|Βασίλισσα Βικτωρία*από την Τζοζεφίν Σβόμποντα (ακουαρέλα, 1893)]]
[[Αρχείο:Josefine_Swoboda_-_Queen_Alexandra_when_Princess_of_Wales_1895.jpg|μικρογραφία|250x250εσ| *Η Βασίλισσα Αλεξάνδρα όταν ήταν πριγκίπισσα της Ουαλίας* από τον Τζοζεφίν Σβόμποντα (ακουαρέλα, 1895)]]
Η Τζοζεφίν Σβόμποντα προερχόταν από μια καλλιτεχνική οικογένεια της Βιέννης, καθώς ήταν και η ίδια κόρη του προσωπογράφου Έντουαρντ Σβόμποντα (1814-1902) και της δεύτερης συζύγου του Τζοζεφίν (το γένος Μίλερ, 1839-1906) καθώς και αδελφή του [[Ζωγραφική|ζωγράφου]] Ρούντολφ Σβόμποντα του νεότερου (1859 -1914). Οι θείοι της ήταν ο ζωγράφος τοπίων και ζώων Ρούντολφ Σβόμποντα (1819-1859) και ο [[Οριενταλισμός|οριεσταλιστής]] καλλιτέχνης Λέοπολντ Καρλ Μίλερ (1834-1892). Μετά τα πρώτα μαθήματα ζωγραφικής τα οποία πήρε από τον πατέρα της, η Τζοζεφίν παρακολούθησε μαθήματα ως ακροάτρια από το 1878 έως το 1886 στο [[Πανεπιστήμιο Εφαρμοσμένων Τεχνών της Βιέννης]], το οποίο συνεργαζόταν στενά με το [[Μουσείο Εφαρμοσμένων Τεχνών της Βιέννης|Österreichisches Museum für Kunst und Industrie]] (Μουσείο Εφαρμοσμένων Τεχνών της Βιέννης), μεταξύ άλλων υπό τους Φερντινάρντ Λάουφμπεργκερ και Τζούλιους Βίκτορ Μπέργκερ.

Ο Κοντανστίν φον Βούρτσμπαχ γράφει για τη Σβόμποντα στη *Βιογραφική Εγκυκλοπαίδεια της Αυστριακής Αυτοκρατορίας* το 1880: «Τα εξαιρετικά της έργα πωλούνται ταχύτατα και αποτελεί τη μόνη 19χρονη καλλιτέχνη που δικαιούται να είναι τόσο φέρελπις». 

Τα περισσότερα έργα της Τζοζεφίν Σβόμποντα ήταν [[Υδατογραφία|υδατογραφίες]], κατά κύριο λόγο [[Προσωπογραφία|προσωπογραφίες]] και (λιγότερο) σκηνές με ζώα και [[νεκρή φύση]]. Από το 1886, η Σβόμποντα εξέθετε τακτικά έργα της στην καλλιτεχνική έκθεση Vienna Künstlerhaus, ενώ συμμετείχε σε εκθέσεις σε πόλεις όπως το [[Αμβούργο]] (1887), το [[Μόναχο]] και το [[Βερολίνο]] (1888). Φωτογραφίες της εκτέθηκαν επίσης στη [[Διεθνής Έκθεση του Σικάγου|Διεθνή Έκθεση του Σικάγου]] το 1893. Πιθανώς μετά από σύσταση του αδελφού της και του Χάινριχ φον Ανγκέλι, ο οποίος εργαζόταν στα βρετανικά ανάκτορα ως ζωγράφος, έλαβε τον τίτλο της ζωγράφου της αυλής της [[Βασίλισσα Βικτώρια|Βασίλισσας Βικτωρίας]] το 1890. Κατά διαστήματα, και συνήθως μόνο τα καλοκαίρια, βρισκόταν στην [[Αγγλία]] μέχρι το 1899, απεικονίζοντας τη βασιλική οικογένεια και άλλα πρόσωπα της αυλής σε πολλές υδατογραφίες. Οι πίνακές της βρίσκονται ακόμα και σήμερα στη Βασιλική Συλλογή στο [[Κάστρο του Ουίντσορ]].

Ο Τζοζεφίν Σβόμποντα δέχτηκε επίσης πολλές παραγγελίες από τον αυστριακό αυτοκρατορικό οίκο, όπως από τον [[Φραγκίσκος Ιωσήφ Α΄ της Αυστρίας|Φραγκίσκο Ιωσήφ Α΄]]  και άλλους. Το γεγονός αυτό την κατέστησε μία από τους πιο δραστήριους προσωπογράφους της Βιέννης. Από το 1902, εξέθετε έργα της στο Salon Pisko από την ομάδα Gruppe der 8 Künstlerinnen στις εκθέσεις τους Acht Künstlerinnen und ihre Gäste (Οκτώ γυναίκες καλλιτέχνες και οι καλεσμένοι τους).  Μερικά από τα έργα της βρίσκονται στο Μουσείο της Βιέννης, καθώς και στην καλλιτεχνική συλλογή που βρίσκεται στην [[Αλμπερτίνα]], στη Βιέννη. Από το 1886, έγινε μέλος του Künstlerhaus, της "Αυστριακής [[Καλές τέχνες|Καλλιτεχνικής]] Εταιρείας". 

== Πρόσθετες πηγές ==

* Zemen, Herbert (2004): *Die Porträtmalerin Josefine Swoboda. 1861-1924.* *Leben und Werk.'' Βιέννη. (στα γερμανικά)
* 
* Ch. Gruber: "Swoboda, Josefine (1861–1929)". In: Österreichisches Biographisches Lexikon 1815–1950 (ÖBL). Vol. 14, Austrian Academy of Sciences, Vienna 1957–2005, p. 87 f. (Direct links to "p. 87", "p. 88") 
*  

## Παραπομπές


## Εξωτερικοί σύνδεσμοι

* Φωτογραφίες από τη Βασιλική Συλλογή : ανακτήθηκε στις 20 Οκτωβρίου 2016.
* Έργα της Τζοζεφίν Σβόμποντα στο Artnet

Κατηγορία:Αυστριακοί καλλιτέχνες
Κατηγορία:Προσωπογράφοι
Κατηγορία:Καλλιτέχνιδες του 20ού αιώνα